Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4469

d) törekedik a teljeskörű biztonsági szint folyamatos tökéletesítésére. 8.7.3.5 A biztonság irányítási rendszer világosan határozza meg a biztonságért viselt felelősség függelmi viszonyait egy karbantartó szervezeten belül, beleértve a felső vezetés biztonságért viselt közvetlen felelősségét. Megjegyzés: A biztonság irányítási rendszerre vonatkozó útmutató a Biztonság Irányítási Kézikönyv-ben (SMM) (Doc 9859) található. 8.7.4 Karbantartási eljárások és minőség biztosítási rendszer 8.7.4.1 A karbantartó szervezet dolgozzon ki és vezessen be az engedélyt kiadó állam részéről elfogadható eljárásokat, amelyek biztosítják a karbantartás megfelelő és szakszerű elvégzését továbbá összhangban vannak a jelen fejezet összes vonatkozó előírásával. 8.7.4.2 A karbantartó szervezet biztosítsa a 8.7.4.1 pont előírásának teljesítését egy független minőség biztosítási rendszer létrehozásával, amely figyelemmel kíséri és felülvizsgálja az alkalmazott eljárások helyességét vagy olyan ellenőrzési rendszer kialakításával, amely biztosítja az összes karbantartási feladat megfelelő előírás-szerű elvégzését. 8.7.5 Létesítmények 8.7.5.1 A létesítmények és a munkakörülmények az elvégzendő feladatra alkalmasak legyenek. 8.7.5.2 A karbantartó szervezet rendelkezzen azon munka elvégzéséhez szükséges műszaki adatokkal, berendezésekkel, felszerelésekkel, szerszámokkal és anyagokkal, amelyre engedéllyel illetve jóváhagyással rendelkezik. 8.7.5.3 Alakítsanak ki megfelelő raktár területet az alkatrészek, berendezések, szerszámok és anyagok tárolására. Hozzanak létre biztonságos raktározási körülményeket, valamint akadályozzák meg a raktározott egységek károsodását és sérülését. 8.7.6 Személyzet 8.7.6.1 A karbantartó szervezet jelöljön ki egy személyt vagy munkacsoportot, akik felelősek annak biztosításáért, hogy a szervezet megfelel az engedélyezett karbantartó szervezetre vonatkozó, a 8.7 szakaszban található előírásoknak. 8.7.6.2 A karbantartó szervezet alkalmazza a szükséges személyeket, akik az elvégzendő munkát megtervezik, végrehajtják, felügyelik, ellenőrzik és igazolják. 8-4 oldal 8.7.6.3 A karbantartó személyzet szakmai jártassága a feladattal (eljárással) legyen összhangban és az engedélyező állam részére elfogadható szintű legyen. A karbantartási munka megfelelő elvégzésének igazolására készített karbantartási nyilatkozatot az erre az 1. Annex alapján jogosított személy írja alá. 8.7.6.4 A karbantartó szervezet biztosítsa, hogy a karbantartásban résztvevő összes személy feladatának és felelősségének megfelelő alapkiképzésben és folyamatos továbbképzésben részesüljön. A karbantartó szervezet által kidolgozott és alkalmazott kiképzési program tartalmazzon emberi tevékenységet és teljesítményt fejlesztő elméleti és gyakorlati képzést, beleértve a többi karbantartó személlyel és a hajózószemélyzettel történő együttműködést is. Megjegyzés: Az emberi teljesítmény fejlesztését célzó kiképzési programok tervezéséhez útmutató az Emberi Tényezők Kiképzési Kézikönyv-ében (Doc 9683) található. 8.7.7 Jegyzőkönyvek 8.7.7.1 A karbantartó szervezet készítsen részletes karbantartási jegyzőkönyvet annak bizonyítására, hogy a karbantartási nyilatkozat aláírásához szükséges összes előírásnak és feltételnek eleget tettek. 8.7.7.2 A 8.7.7.1 pontban előírt karbantartási jegyzőkönyveket a karbantartási nyilatkozat aláírását követően legalább egy évig őrizzék meg. 8.8 Karbantartási nyilatkozat 8.8.1 A karbantartási munka megfelelő, a karbantartó szervezet eljárási kézikönyvében ismertetett eljárásoknak és a jóváhagyott feltételeknek megfelelően történő sikeres elvégzésének igazolására készítsenek el és írjanak alá karbantartási nyilatkozatot. 8.8.2 A karbantartási nyilatkozat tartalmazzon igazolást az alábbiakról:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes